Liste over ordførere i Ørland

Liste over ordførere i Ørland kommune omfatter alle ordførere siden Ørland formannskapsdistrikt ble opprettet i 1837.

Bjugn kommune ble utskilt fra Ørland i 1857, og Agdenes kommune i 1896. I de første tjue årene var det ingen ordførere fra Bjugn, men en av ordførerne i Ørland før delingen ble også den første ordføreren i Bjugn, sogneprest Rasmus Gaarder. I løpet av de 59 årene kommunen også omfattet Agdenes på sørsiden av Trondheimsfjorden, var det bare én ordfører fra denne delen av kommunen: handelsmann Carl Grann, som hadde vokst opp på Grande på Ørlandet. Den første nye ordføreren etter at Ørland og Bjugn kommuner ble slått sammen i 2020, var Ogne Undertun (A), som også var den siste ordføreren i Bjugn.
miniatyr|upright|Oddbjørn Hågård (Sp) var ordfører 1976–1983 og stortingsrepresentant 1985–89.
De første ordførerne var embetsmenn; prester, distriktslege og en prokurator. Forholdsvis tidlig, i 1857, ble en selveiende bonde ordfører, og i 1870 ble den første læreren ordfører. De fleste ordførerne har vært bønder, og har representert enten Bondepartiet/Senterpartiet eller Venstre. På 1970-tallet kom ordførere som gjenspeilte endringer i ørlandssamfunnet i etterkrigstida; Alf Bjørkum var rektor ved den nyopprettede Fosen yrkesskole, og Leif Johan Lyngstad tilhørte første generasjon av offiserer ved Ørland flystasjon.

Tre av ordførerne har vært stortingsrepresentanter: Jakob T. Hoff (V), Peder Næsset (B) og Oddbjørn Hågård (Sp); de to første før 1930 og Hågård én periode i 1980-årene. Den første kvinnelige ordføreren var Turid Skogstad (A) i 1988.

 Liste 
 Startår Sluttår Navn Yrke Parti 1838 1841 Augustinius Gaarder prest 1842 1845 Rasmus Gaarder prest  1846 1849 Eiler Hagerup Nannestad prokurator  1850 1853 Rasmus Gaarder prest  1854 1857 Eiler Hagerup Nannestad prokurator  1857 1859 Jacob C. Uthaug bonde  1860 1864 Johan Nicolai Franzen prest  1865  Johan Arnt Vik bonde  1866 1869 Jonas Angell distriktslege  1870 1877 Ole Wiggen lærer, kirkesanger  1878 1879 Carl Grann handelsmann  1880 1881 Hans Aage Uthaug bonde  1882 1916 Jakob T. Hoff bonde, stortingsrepresentant V 1917 1928 Peder Næsset bonde, stortingsrepresentant Bondep. 1929 1934 Per J. Gjelvold bonde Bondep. 1935 1940 Leiv Aas lærer, kirkesanger, banksjef V 1941 1945 Harald A. Dahl bonde Bondep./NS 1945 1951 Leiv Aas lærer, kirkesanger, banksjef V 1952 1963 Akim Murvold bonde, gårdsforvalter på Austrått Sp 1964 1969 Johan Bakken bonde, mølleeier Sp 1970 1973 Alf Bjørkum lærer V 1974 1975 Leif Johan Lyngstad offiser H 1976 1983 Oddbjørn Hågård bonde, herredsagronom, stortingsrep. Sp 1984 1987 Einar Løkra bonde  Sp 1988 1989 Turid Skogstad kontorfullmektig Ap 1990 1997 Oddvar Hoøen bonde. Døde i valgperioden  Sp 1997 1999 Hallgeir Grøntvedt bonde  Sp 1999 2003 Knut Ring butikkleder Ap 2003 2015  Hallgeir Grøntvedt bonde  Sp 2015 2022 Tom Myrvold offiser H20222023Ogne UndertunLærerAp 2023  Hallgeir Grøntvedt bonde  Sp

 Kilder 
 Per Gjelvold mfl. 
 Ørland Senterpartis jubileumsberetning 1921-1991
 Ottar Solbue «Ørland kommune 1837-1997». I: Festskrift : kommunalt selvstyre i Sør-Trøndelag 150 år : 1837-1987. Trondheim, 1987. (Festskriftet utkom i 25 ulike utgaver med én fellesdel og en kommunespesifikk del for hver kommune.)




Ørland